Joe Donkor

**Joe Donkor** (1942–2019) yɛ Ghanani amanyɔni a na ɔyɛ ɔsoafoɔ abadiekyire ma asoeɛ ɛhwɛ nnwomasua so ne asoeɛ a ɛhwɛ apaadie ne nnwuma ho nsɛm so. Ɔsom sɛ mmarahyɛbadwani maa Tano North  abatoɔ mpasua a na ɛwɔ kane Brong Ahafo  mantam mu a ɛwɔ Ghana.

## Nahyɛase ne ne sukuuu kɔ
Wɔwoo Donkor wɔ afe apem ahenkron aduanan mmienu  mu. Ɔhyɛɛ ne nwomasua ase wɔ Yamfo Roman Catholic mfitiaseɛ sukuu. Ɔwieeɛ no ɔkɔɔ ntoaso sukuu wɔ Achimota a ɛwɔ Nkran. Bere a na ɔwɔ  afe a ɔbɛwieɛ sukuu no mu no,  na ne kane Ghana Ɔmanpanin Jerry John Rawlings   ahyɛ ne sukuu ase wɔ saa sukuu korɔ yi mu.  Donkor nyaa abɔdin krataa wɔ Ghana suapɔn a ɛwɔ Legon,  bere a ɔkɔ  suaa  adeɛ  wɔ hɔ no. Ɔwiee ade sua  no, ɔkɔ yɛɛ adwuma wɔ SIC akyire  ɔnyaa mmoa kɔtoaa n'adesua so wɔ United Kingdom.

## N'amanyɔsɛm dwumadie
Ɔsane baa Ghana wɔ afe apem ahenkron aduowɔtwe baako mu bɛtoaa nadwuma a ɔyɛ no SIC no so sɛ Ɔkwankyerɛfo panin  mfeɛ nwɔtwe  a ɛfiri afe apem ahenkron aduowɔtwe baako kɔ si afe apem ahenkron aduowɔtwe nkron mu.

### Mmarahyɛbadwani
Ɛwɔ afe apem ahenkron aduokron mmienu mu wɔ Ghana adehyeman nnan mu no, Donkor  gyina maa Wɔtoo ne to aba wɔ Tano North abatoɔ mpasua so wɔ New Patriotic Party amanyɔkuo no din mu sɛ ɔrepɛ mmrahyɛbadwa akonwa no. Wankɔ mmarahyɛbadwafie ɛƒiri sɛ Okunini Albert Adu Boahen a na ɔyɛ Ɔsono amanyɔkuo (New Patriotic Party) frankaatuni no bɔɔ abatoɔ no guiɛ.  Donkor  sane gyinaa bio wɔ afe apem ahenkron aduokron nsia mu maa Wɔtoo aba yii no sɛ mmrahyɛbadwani maa no bɛkaa nnipa mmiɛnsa a Wɔtoo aba yii wɔn sɛ mmrahyɛbadwafoɔ wɔ kane Brong Ahafo wɔ Ɔsono amanyɔkuo din mu (New Patriotic Party)no ho. Mmrahyɛbadwafoɔ mmienu a na,wɔka ne ho no firi  Sunyani East ne  Sunyani West.

Donkor  bɔɔ ntoa wɔ nkuro nketewa nyinaa mu bere na aduru sɛ wɔbɔ ntoa  no yɛɛ sɛ nnipa no bɛto aba n'amanyɔkuo no. Wɔtoo aba no maa no kɔɔ  mmrahyɛbadwfie wɔ afe apem ahenkron aduokron nsia sɛ dɔmkumaa no mu baako. Ɛwɔ mfeɛ mpem mmienu ne baako mu no, Ɔsane nyaa mmarahyɛbadwa akonwa kɔɔ mmrahyɛbadwfie sɛ dɔmkɛseɛ no mu baako a na Ɔmanpanin John Agyekum Kuffour na naban te adwa soɔ.

Akyire  wantumi ankɔ mmrahyɛbadwafie wɔ ɔsono amanyɔkuo no din mu ne mprensa so bere a Ernest Akobour tuu no wɔ Ɔsono amanyɔkuo aba a Wɔtoo de yi obi kɔ gyina ne din mu wɔ amansan abatoɔ mu no.

### Sɛ ɔyɛ Ɔsoafoɔ
Ɛwɔ mfeɛ mpem mmienu ne mmienu mu no, Ɔmanpanin Kuffour paa no sɛ ɔsoafoɔ a ɔhwɛ nnwuma ne apaadie so abadiekyire. Akyire no wɔsesaa no yɛɛ no ɔsoafoɔ a ɔhwɛ  nnwomasua so abadiekyire  wɔ mfeɛ mpem mmienu ne mmiɛnsa mu.

## Abatoɔ
Ɛwɔ mfeɛ mmienu mu no, Donkor  nyaa Tano North abatoɔ mpasua a ɛwɔ kane Brong Ahafo mmrahyɛbadwa akonwa no. Wɔtoo aba yii no wɔ Ɔsono amanyɔkuo New Patriotic Party din mu. Na ne mpasua no ka mpasua nson a Ɔsono amanyɔkuo no dii nkunim wɔ mmrahyɛbadwa nkonwa aduonu baako a na ɛwɔ Brong Ahafo mantam mu wɔ Ghana no. Ɔsono amanyɔkuo New patriotic party nyaa dɔmkumaa wɔ mmrahyɛbadwafie bere a wɔnyaa mmrahyɛbadwa nkonwa aduokron mmienu(92) firii mmrahyɛbadwa nkonwa ahanu(200)  no mu wɔ mmrahyɛbadwa a ɛtɔ so mmiɛnsa wɔ Ghana adehyeman nnan no mu. Ɔnyaa mma no mpem du mmiɛnsa ahenan ne nwɔtwe (13,408votes) firii mma mpem aduonu mmiɛnsa  ahenkron aduonu nnan(23,924votes) mu.  Yei ne ɔha mu abupɛn aduonum nsia akyire po nwɔtwe (56.8%) yɛ pɛ. Wɔtoo aba yii ne gyaa  Nana Opoku Acheampong na ɔgyina ma National Democratic Congress, Alex Owusu Kwakye na ɔgyina ma National Reform Party, Appiah Kwadwo John na ɔgyina ma  People's National Convention and Addo Kwasi na,ɔgyina ma Convention People's Party. Wɔnom nyaa mma no 9,361, 374, 264 and 190  te sɛdeɛ wɔn din didisoɔ no pɛpɛɛpɛ.  Woka wɔn mma no nyinaa bɔmu a ɛyɛ Ɔha mu abupɛn aduasa nkron akyire po nson.

## Nabrabɔ
Na Donkor aware wɔ mma nson. Ɔfiiri mu Ɔbɛnim bosome mu wɔ mfeɛ mpem mmienu ne du nkron (March 2019)


Nkyekyεmu:2019 awufoɔ
Nkyekyεmu:1942 da Wɔwoo no
Nkyekyεmu:Ghana Aban asoafoɔ
Nkyekyεmu:Nnipa wɔfiri Brong-Ahafo mantam
Nkyekyεmu:Ghana mmrahyɛbadwafoɔ 1997–2001
Nkyekyεmu:New Patriotic Party amanyɔfoɔ
Nkyekyεmu:Ghana Amanyɔfo
Nkyekyεmu:Ghana amanyɔsɛm
Nkyekyεmu:Ghana mmrahyɛbadwafoɔ 2001–2005